Trackmania Nations Forever - Download
Trackmania Nations Forever er fuldt ud kompatibel med:
Fedt gratis on-line racerspil
Du kender sikkert allerede en masse online racerspil, men Trackmania Nations Forever er meget anderledes end alt, hvad man har set indtil nu.
For det første er Trackmania Nations Forever fuldstændigt gratis. Ingen prøveperioder, ingen funktioner, der ikke er slået til, ingen irriterende pop-ups. Det er lavet for, at man kan spille det og blive underholdt af det, så længe man ønsker det, og så meget man vil. Desuden handler Trackmania Nations Forever ikke så meget om at komme først i mål, men snarere om at have det sjovt hele vejen igennem, hvorfor der er et stort socialt element i spillet foruden de utrolige hop og spins, man kan udføre. Sidst, men ikke mindst, kan man tilpasse spillet, som man ønsker det via editoren, som ikke kun lader dig oprette baner, men også designe din helt egen bil.
Trackmania Nations Forever har tre forskellige spil-modes (Solo, Online og Party play), som giver forskellige indgange til spillet: Man kan enten spille mod PC'en og forsøge at slå sine egne rekorder, spille sammen med venner på den samme computer eller på et lokalt netværk eller spille mod andre Trackmania-kørere fra hele verden i den uovertrufne on-line multi-spiller-mode. Solo-moden er baseret på medaljer (jo bedre dine omgangstider er, jo flere medaljer får du, og jo flere baner bliver tilgængelige), mens Online-moden benytter sig af en verdensomspændende rangliste, som rangerer spillernes resultater.
På en måde kan man sige, at det vigtigste element i Trackmania Nations Forever er selve brugerinteraktionen. Alt er nøje planlagt og designet for at gøre spiloplevelsen så enkel som mulig. For eksempel kan man registrere sig ved at udfylde en formular med blot to felter og kontrollere sin bil alene ved brug af piletasterne. Denne enkelhed er det, der gør spillet så sjovt - og svært vanedannende.
Trods dets umiddelbare enkelhed, står man over for et ganske omfattende spil. Baner og bildesign er enkelt men realistisk og meget præcist lavet. En super underlægningslyd giver prikken over i'et til et spil, som efter min mening, sætter ny standard for on-line racerspil.
Trackmania Nations Forever er nok et af de bedste on-line racerspil, der nogensinde er lavet: Sjove baner, brugerdefinerede elementer, et stort brugerforum og fantastisk brugerinteraktion.